கேள்வி: சங்கபாலி அருணா - வாழ்க்கை பற்றி விளக்கவும்.
பதில்: அருணா 19 அக்டோபர் 1979 அன்று இந்தியாவின் ஆந்திரப் பிரதேசம் விசாகப்பட்டினம் ஒரு தலித் சமூகத்தில் பிறந்தார். இவர் புது தில்லி, ஜவகர்லால் நேரு பல்கலைக்கழகம் மொழியியலில் முனைவர் பட்டம் பெற்றார். அங்கு அருணா பிர்சா அம்பேத்கர் பூலே மாணவர் சங்கத்தின் நிறுவனர் உறுப்பினராக இருந்தார். மேலும், தலித் வரலாற்று மாதத்தின் அமைப்பாளராகவும் இருந்தார்.
கேள்வி: சங்கபாலி அருணா - செயல்பாடுகள் பற்றி தகவல் சொல்.
பதில்: 2014 ஆம் ஆண்டில், அருணா ‘தலித் மகிளா சுவபிமான் யாத்திரை’யின் (தலித் மகளிர் சுயமரியாதை சுற்றுப்பயணம்) ஒரு பகுதியாக இருந்தார். சாதி அடிப்படையிலான வன்முறை குறித்த விழிப்புணர்வை ஏற்படுத்த இந்தியா முழுவதும் பயணம் செய்தார். மேலும் 2015 ஆம் ஆண்டில் தலித் பெண்கள் போர்ப் பிரச்சாரத்தின் ஒரு பகுதியாக இருந்தார். ஐதராபாத்து பல்கலைக்கழகம் தலித் மாணவரான ரோகித் வேமுலாவின் தற்கொலை தற்கொலை செய்து கொண்டது இந்தியாவின் பல்வேறு பல்கலைக்கழக வளாகங்களில் பரவலான போராட்டங்களைத் தூண்டியது. மேலும் இந்தியாவில் தலித்துகள் மற்றும் தாழ்த்தப்பட்ட சாதிகளுக்கு எதிரான பாகுபாடு காட்டப்படுவதாகக் கூறப்படும் ஒரு வழக்காக பரவலான ஊடக கவனத்தைப் பெற்றது. இந்தச் செயல்களில் அருணா தொடர்ச்சியாக செயல்பட்டார். 2018 ஆம் ஆண்டு நிலவரப்படி, அருணா முக்தி திட்டத்தின் நிர்வாக இயக்குநராக உள்ளார். இது தன்னை “தெற்காசியாவில் சாதிய பாகுபாட்டை முடிவுக்குக் கொண்டுவருவதற்காக திறந்தவெளி மற்றும் பங்கேற்பு புதுமைக்கான வாக்குறுதியின் மூலம் பாடுபடும் தலித் பகுஜன் ஆதிவாசி பெண்கள், பாலின இணக்கமற்றவர்கள் மற்றும் திருநங்கைகள் தலைமையிலான தொடக்க நிறுவனம் ”என்று விவரிக்கிறது. இந்தியன் எக்சுபிரசுபடி, அருணா தலித், பகுஜன், ஆதிவாசி மற்றும் முஸ்லிம் சமூகங்களிடையே எண்ணிம முறை கல்வியறிவில் பணியாற்றுகிறார். தனது பணியை அருணா இவ்வாறு விவரித்து எழுதுகிறார்:
கேள்வி: சங்கபாலி அருணா - சர்ச்சை பற்றி நீங்கள் என்ன அறிந்துள்ளீர்கள்?
பதில்: 2018 ஆம் ஆண்டில், அருணா டுவிட்டர் தலைமை நிர்வாக அதிகாரி ஜேக் டோர்சி புதுதில்லியில் நடந்த ஒரு சந்திப்பின் போது "சாதி நிறவெறிக்கு முற்றுப்புள்ளி வைக்கவும்" மற்றும் "பிராமண ஆணாதிக்கத்தை உடைக்கவும்" என்று இரண்டு துண்டு சுவரொட்டிகளை கொடுத்தபோது சர்ச்சைக்குள்ளானார். "பிராமண ஆணாதிக்கத்தை உடைக்கவும்" என்று சுவரொட்டியை ஏந்தியிருந்த ஒரு குழுவுடன் சேர்ந்து டோர்சி புகைப்படம் எடுத்துக்கொண்டார். சுவரொட்டியை வைத்ததற்காக டோர்சி பின்னர் விமர்சிக்கப்பட்டார். பின்னர், டுவிட்டர் இந்தியா அவரது சார்பாக மன்னிப்பு கோரியது.